मुनिस्वामी बोले-पहले बिंदी लगाओ, तुम्हारे पति जीवित हैं ना? आपके पास कॉमन सेंस नहीं है
बिंदी नहीं लगाने पर BJP सांसद ने महिला को डांटा, मुनिस्वामी बोले-पहले बिंदी लगाओ, तुम्हारे पति जीवित हैं ना? आपके पास कॉमन सेंस नहीं है Muniswamy said - First put a dot, is your husband alive? you don't have common sense
कर्नाटक के कोलार से BJP सांसद एम मुनिस्वामी ने एक महिला दुकानदार को बिंदी नहीं लगाने पर फटकार लगाई। इस घटना का वीडियो अब सोशल मीडिया पर काफी वायरल है।
दरअसल, मुनिस्वामी ने महिला दिवस के मौके पर कोलार जिले के चन्नइहा मंदिर में प्रदर्शनी का उद्घाटन करने पहुंचे थे। उद्घाटन करने के बाद वह एक स्टॉल पर रुके जहां एक महिला कपड़ों की बिक्री कर रही थी। महिला दुकानदार ने बिंदी नहीं लगाई थी।
इस बात पर सांसद भड़क उठे और उस महिला दुकानदार को फटकार दी। सांसद बोले, ‘पहले बिंदी लगाओ, तुम्हारे पति जीवित हैं, है ना? आपके पास कोई कॉमन सेंस नहीं है।'
कांग्रेस बोली-BJP की संस्कृति 
कांग्रेस ने घटना की निंदा की और कहा कि ऐसी घटनाएं BJP की संस्कृति को दर्शाती है। कांग्रेस के वरिष्ठ नेता और सांसद कार्ति पी चिंदबरम ने वायरल वीडियो पर कहा कि, ‘BJP भारत को हिंदुत्व ईरान में बदल देगी।' चिंदबरम ने कहा, BJP के अयातुल्लाओं के पास सड़कों पर गश्त करने वाली मॉरल पुलिस का अपना एक वर्जन होगा।
मंत्री ने लगाई थी किसान को फटकार
कर्नाटक में ही अप्रैल 2021 में, राज्य के खाद्य और नागरिक आपूर्ति मंत्री उमेश कट्टी ने पीडीएस से चावल आवंटन में कटौती के बारे में पूछने वाले एक किसान को फटकार लगाई थी। किसान ने पूछा था कि क्या केंद्रीय मदद आने तक उन्हें ‘भूखा रहना होगा या मर जाना चाहिए?’ इस पर मंत्री ने कहा था, "मर जाना बेहतर है। यही कारण है कि हमने राशन देना बंद कर दिया है। कृपया मुझे कॉल न करें। ’